stanford-oval/wikipedia huggingface dataset:
Vesiagama
Uhat, suojelu ja suhde ihmiseen

IUCN:n mukaan vesiagama on elinvoimainen laji. Lajia uhkaa luultavasti pääasiassa elinympäristöjen häviäminen, jota aiheutuu esimerkiksi metsänhakkuusta ja metsien muuttamisesta viljelysmaaksi. Lisäksi lajia pyydetään paikallisten ihmisten ravinnoksi sekä kansalliseen ja kansainväliseen lemmikkieläinten kauppaan.
Useita vesiagamalajeja myydään lemmikkeinä, mutta niiden lajitunnistuksia hankaloittaa suvun muuttunut taksonomia ja tahallisesti väärin ilmoitetut lajimääritykset. Vesiagama oli vuosien ajan suojeltu laji Indonesiassa, mikä teki sen pyytämisestä ja myymisestä laitonta ilman erityislupaa. Ilmoittamalla vesiagaman lajiksi virheellisesti Hydrosaurus weberi on voitu kiertää Indonesian laissa olleita suojelumääräyksiä. Vuodesta 2020 vesiagaman pyydystäminen ja vienti ulkomaille on taas laillista, sillä laji on poistettu suojeltujen lajien luettelosta.
Ambonin saarella vesiagamaa on tavattu roskakasojen välittömästä läheisyydestä. Aikuiset ja keskenkasvuiset voivat löytää roskakasoilta kasviravintoa, kun taas poikasille on tarjolla roskien houkuttelemia kärpäsiä. Laji vaikuttaa siis olevan ainakin paikallisesti kulttuurinsuosija eli ihmisen toiminnasta hyötyvä laji.
Aiheesta muualla

The Reptile Database: Hydrosaurus amboinensis (englanniksi)
Kaksi vesiagamakoirasta
Vesiagaman munia
Whirlwind

Whirlwind voi tarkoittaa jotain seuraavista:
Whirlwind I, tietokone
Whirlwind, sarjakuvahahmo
HMS Whirlwind, vuonna 1943 vesille laskettu hävittäjälaiva R87
HMS Whirlwind, vuonna 1917 vesille laskettu hävittäjälaiva D30
Westland Whirlwind, helikopteri
Westland Whirlwind, hävittäjälentokone
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Whirlwind”, voi hakea sivunnimihaulla, laajalla sivunnimihaulla tai tekstihaulla.
Weitra

| Weitra |
| --- | --- |

 vaakuna
 Weitra
 Koordinaatit: 48°42′0″N, 14°54′0″E 
Valtio:  Itävalta
Osavaltio:  Ala-Itävalta
Väkiluku (2016):  2 709 
 
 www.weitra.gv.at 
Infobox OKVirheellinen NIMI-arvo: 
Weitra on kaupunki Ala-Itävallassa. Weitra kuuluu Gmündin piiriin ja on osa Itävallan Waldvierteliä.
Weitrassa on Itävallan vanhin toiminnassa oleva olutpanimo.
Weitran paikkakunnat

Großwolfgers, Oberbrühl, Oberwindhag, Reinprechts, Spital, St. Wolfgang, Sulz, Tiefenbach, Unterbrühl, Walterschlag, Weitra ja Wetzles
Kuuluisia weitralaisia

Alois Tampier (1913-2007), itävaltalainen pappi ja kirjailija
Klara Hitler, Adolf Hitlerin äiti syntyi Weitrassa 1860. 16-vuotiaana Hitler itse oleskeli vuoden verran keuhkotautitoipilaana Spitalin kylässä äitinsä sukulaisten luona.
Ludwig Knapp, itävaltalainen Vanhurskas kansakuntien joukossa.
Wilhelm Szabo, yksi itävallan merkittävimmistä kirjailijoista 1900-luvulla. Weitrassa on myös hänen kunniakseen nimetty katu.
Aiheesta muualla

Kuvia tai muita tiedostoja aiheesta Weitra Wikimedia Commonsissa
Unwritten Law

Unwritten Law on Kaliforniassa vuonna 1990 perustettu rock-yhtye. Se on kiertänyt maailmanlaajuisesti ja julkaissut tähän mennessä seitsemän täysimittaista studioalbumia.
Unwritten Lawin ensimmäinen albumi oli Blue Room, joka julkaistiin vuonna 1994 Red Eye Recordsilla. Levytys herätti Epic Recordsin mielenkiinnon, jonka taholta yhtye sai pian levytyssopimuksen. Levy-yhtiö teki Blue Roomista uudelleenjulkaisun seuraavana vuonna.
Yhtyeen seuraava albumi oli Oz Factor vuonna 1996. Jäsenet pääsivät kiertämään Yhdysvaltoja Blink-182:n ja Pennywisen kanssa. Yhtyeen seuraava levy-yhtiö oli Interscope, ja vuonna 1998 ilmestyi yhtyeen itsensä mukaan nimetty Unwritten Law. Yhtye pääsi esiintymään Warped Tourille.
Vuonna 2002 julkaistiin Elva, jolta julkaistu "Seein' Red" -single ja -musiikkivideo nousi paikallisten listojen ykköseksi. Music in High Placesin julkaisun jälkeen 2003 perustajajäsen, rumpali Wade Youman lähti yhtyeestä. Vakituiseksi rumpaliksi valittiin hänen tilalleen Tony Palermo. Ensimmäinen albumi Palermon ja viimeinen kitaristi Rob Brewerin kanssa oli vuonna 2005 ilmestynyt Here's to the Mourning.
Tammikuussa 2007 ilmestyi best of -kokoelma The Hit List.
Kokoonpano > Nykyiset jäsenet

Scott Russo - laulu
Steve Morris - kitara, taustalaulu
Pat "PK" Kim - basso, taustalaulu
Tony Palermo - rummut
Kokoonpano > Entiset jäsenet

John Bell - basso
Wade Youman - rummut
Rob Brewer - kitara
Diskografia > Studioalbumit

Blue Room (1994)
Oz Factor (1996)
Unwritten Law (1998)
Elva (2002)
Music in High Places (2003)
Here's to the Mourning (2005)
The Hit List (2007; kokoelma, myös uusia kappaleita)
Diskografia > EP:t, 7"-vinyylit

Blurr (1993)
Lame (1996)
Visit to Oz (1999)
Diskografia > Kokoelmat

20th Century Masters: The Millennium Collection (2006)
Diskografia > Singlet

"Denied" (1996)
"Superman" (1996)
"Lonesome" (2000)
"Up All Night" (2001)
"Seein' Red" (2002)
"Save Me (Wake Up Call)" (2005)
"She Says" (2005)
Diskografia > Viralliset bootlegit

Live in Hollyweird (1997, julkaistu 2 000 kappaletta)
Diskografia > Demot

Six Song Demo (1992)
Musiikkivideot

Teenage Suicide (1998)
California Sky (1998)
Holiday (1998)
Cailin (1999)
Lonesome (2000)
Up All Night (2002)
Seein' Red (2002)
Rest of My Life (2003)
Save Me (Wake Up Call (2005)
She Says (2005)
Aiheesta muualla

Viralliset sivut (englanniksi)
Will Sampson

| Will Sampson> Henkilötiedot |
| --- | --- |
Syntynyt: 27. syyskuuta 1933  Okmulgee, Oklahoma
Kuollut: 3. kesäkuuta 1987 (53 vuotta) Houston, Teksas
Näyttelijä
Aktiivisena:  1975–1987
Merkittävät roolit:  Päällikkö Bromden (Yksi lensi yli käenpesän)
Aiheesta muualla
www.kvskvnv.com
IMDb 
Elonet
AllMovie
Will Sampson (27. syyskuuta 1933 Okmulgee, Oklahoma, Yhdysvallat – 3. kesäkuuta 1987 Houston, Texas) oli yhdysvaltalainen näyttelijä ja taidemaalari.
Elämä ja ura

Täysiverinen creek Will Sampson esiintyi monissa elokuvissa ja TV-sarjoissa. rooleista merkittävin oli viisi Oscar-palkintoa saaneessa, Miloš Formanin ohjaamassa elokuvassa Yksi lensi yli käenpesän (1975), jossa hänellä oli merkittävä sivuosa päällikkö Bromdenin roolissa. Sampson löydettiin rooliin sattumalta, kun elokuvan tuottaja Michael Douglas etsi rooliin isokokoista intiaania. Sampson olikin erittäin pitkä (201 cm). Hän näytteli sittemmin muitakin merkittäviä sivuosia monissa tunnetuissa elokuvissa, näitä ovat muun muassa Clint Eastwoodin lännenelokuva Lainsuojaton (1976), Charles Bronsonin tähdittämä Verenpunainen preeria (1977), Michael Andersonin ohjaama, Richard Harrisin tähdittämä Orca – tappajavalas (1977) sekä Chuck Norrisin tähdittämä Tulijalka (1987). Sampson sai parhaan miespääosan Genie-ehdokkuuden elokuvassa Armoton erämaa (1979), ja se on ainoa elokuva, jossa hän on näytellyt pääosan.
Kuolema

Sampsonille tehtiin sydämen ja keuhkojen elinsiirtoleikkaus vuonna 1987. Hän kuoli 43 päivää leikkauksen jälkeen siitä aiheutuneisiin komplikaatioihin 53-vuotiaana.
Filmografia

Crazy Mama (1975) – intiaani kaupassa
Yksi lensi yli käenpesän (1975) – Päällikkö Bromden
Buffalo Bill ja intiaanit (1976) – intiaanipäällikkö Halsey
Lainsuojaton (1976) – Kymmenen Karhua
Verenpunainen preeria (1977) – Hullu Hevonen
Orca – tappajavalas (1977) – Umilak
Armoton erämaa (1979) – Fish Hawk
Yhtä tyhjän kanssa (1985) – hissiapulainen
Poltergeist II (1986) – Taylor
Tulijalka (1986) – Tall Eagle
Wasted & Wounded

| ”Wasted & Wounded” Santa Cruz |
| --- | --- | --- |

Singlen tiedot
 Albumilta: Santa Cruz
 B-puoli: ”We Are the Ones to Fall (Acoustic)”
 Julkaistu: 27. lokakuuta 2014
 Formaatti: digitaalinen lataus, vinyyli
 Tekijä(t): Archie Cruz Johnny Cruz
 Tuottaja(t): Archie Cruz Johnny Cruz
 Tyylilaji: hard rock, heavy metal
 Kesto: 03.34
 Levy-yhtiö: Spinefarm Records
Santa Cruzin muut singlet
| ”We Are the Ones to Fall” 2014 | ”Wasted & Wounded” 2014 | ”My Remedy” 2015 |
Wasted & Wounded (myös muodossa Wasted ’N’ Wounded) on suomalaisen Santa Cruz -yhtyeen kappale, joka julkaistiin toisena singlenä yhtyeen toiselta studioalbumilta Santa Cruz 27. lokakuuta 2014.
Kappale on yhtyeen laulaja Archie Cruzin ja kitaristi Johnny Cruzin kirjoittama ja tuottama. ”Wasted & Wounded” on yksi yhtyeen tunnetuimpia ja eniten soitettuja kappaleita. Singlen B-puolena julkaistiin akustinen versio yhtyeen kappaleesta ”We Are the Ones to Fall”.
”Wasted & Wounded” ylsi Suomen radiosoittolistalla parhaimmillaan sijalle 46. ja oli listalla 20 viikkoa. Kappaleen musiikkivideo julkaistiin videopalvelu YouTubessa 27. lokakuuta 2014 ja sen on ohjannut Ville Juurikkala.
Kappaleet

|  |
| --- | --- | --- | --- | --- | --- | --- | --- | --- | --- |
| Nro | Nimi | Säv&san | Kesto |  |  |  |  |  |  |
| 1. | Wasted & Wounded | Kuosmanen, Parkkonen | 3.34 |  |  |  |  |  |  |
| 2. | We Are the Ones to Fall (Akustinen versio)  | Kuosmanen, Parkkonen | 3.30 |  |  |  |  |  |  |
|  |  |  | 7.04 |  |  |  |  |  |  |
Kokoonpano ja henkilöstö > Muusikot

Arttu ”Archie Cruz” Kuosmanen – laulu, kitara, tuotanto
Joonas ”Johnny Cruz” Parkkonen – kitara, tuotanto, miksaus
Mitja ”Middy Cruz” Toivonen – basso
Tapani ”Tazzy Cruz” Fagerström – rummut
Kokoonpano ja henkilöstö > Tuotanto

Ilkka Herkman – miksaus, tekniikka
Jeff Goldberg – avustava tekniikka
Ted Jensen – masterointi
Aki Sihvonen, Mika Jussila – taustalaulu
Tex Hänninen – kansikuva
Kokoonpano ja henkilöstö > Musiikkivideo

Ville Juurikkala – ohjaaja
Lasse Hartikainen – 3D-kamera
Archie Cruz, Kirsti-Anna Urpa – visuaalinen ilme
Toni Tikkanen, Marko Voutilainen – editointi
Listasijoitukset

| Lista | Paras sijoitus | Viikkoja listalla |
| --- | --- | --- |
|  Suomen virallinen lista (Radiosoitto) | 46. | 20 |
World Summit on the Information Society

World Summit on the Information Society (WSIS) oli YK:n alainen tietoyhteiskuntaa käsittelevä huippukokous. WSIS:n ensimmäinen vaihe järjestettiin Genevessä 10.-12. joulukuuta 2003 ja toinen osa Tunisissa 16.-18. marraskuuta 2005. Kokousten tarkoituksena oli löytää ratkaisuja tieto- ja viestintäteknologian tuomiin ongelmiin ja löytää tapoja käyttää niitä kehitysmaiden taloudellisen ja sosiaalisen kehityksen edistämiseksi ja digitaalisen kuilun poistamiseksi.
Huippukokous teki päätöksiä korkeimmalla poliittisella tasolla, joten siihen osallistuivat YK:n jäsenmaiden valtion ja hallitusten päämiehet. Kokoukseen voivat kuitenkin osallistua seuraajajäseninä myös yksityiset kansalaiset, kansalaisjärjestöt, liike-elämän järjestöt ja työmarkkinajärjestöt.
Huippukokouksen ensimmäisen vaiheen tuloksena julkaistiin kokouksen periaatejulistus ja toimenpideohjelma. Kokouksen toisessa vaiheessa keskityttiin huippukokouksen päätösten toimeenpanoon ja seurantaan ja pyrittiin ratkaisemaan avoimeksi jääneet kysymykset internetin hallinnosta ja rahoitusmekanismeista. Kansalaisjärjestöt kritisoivat WSIS-prosessia siitä, että monet YK:n jäsenmaista eivät ole valmiita aidosti sitoutumaan prosessin tavoitteisiin kuten köyhyyden vähentämiseen ja digitaalisten kuilujen poistamiseen.
Aiheesta muualla

WSIS-sihteeristön sivu
Geneven periaatejulistus ja toimenpideohjelma
Yhdysvaltain Neitsytsaarten jalkapallomaajoukkue

Yhdysvaltain Neitsytsaarten jalkapallomaajoukkue edustaa Karibialla sijaitsevaa Yhdysvaltain Neitsytsaarten territoriota miesten kansainvälisessä jalkapalloilussa.
Yhdysvaltain Neitsytsaarten jalkapalloliitto perustettiin vuonna 1987, ja se on ollut Pohjois-Amerikan, Keski-Amerikan ja Karibian jalkapalloliiton CONCACAF:n jäsen samasta vuodesta alkaen. Kansainvälisen jalkapalloliiton FIFA:n jäsen siitä tuli vuonna 1998.
Yhdysvaltain Neitsytsaaret ei ole koskaan selviytynyt MM-kilpailuihin, CONCACAF Gold Cupiin tai Caribbean Cupiin. Joukkueen paras sijoitus FIFA-rankingissa on 149. heinäkuulta 2011. Tuolloin se nousi rankingissa kerralla 44 sijaa voitettuaan MM-karsinnoissa kahdesti Brittiläiset Neitsytsaaret.
Aiheesta muualla

Yhdysvaltain Neitsytsaaret CONCACAFin sivustolla (Arkistoitu – Internet Archive) (englanniksi)
Yhdysvaltain Neitsytsaaret FIFAn sivustolla (Arkistoitu – Internet Archive) (englanniksi)
CONCACAF:n maajoukkueet
| 0 | 1 | 2 | 3 | 4 | 5 |
| --- | --- | --- | --- | --- | --- |
|  Anguilla |  Antigua ja Barbuda |  Aruba |  Bahama |  Barbados |  Belize |
|  Bermuda |  Bonaire1 |  Brittiläiset Neitsytsaaret |  Caymansaaret |  Costa Rica |  Curaçao |
|  Dominica |  Dominikaaninen tasavalta |  El Salvador |  Grenada |  Guadeloupe1 |  Guatemala |
|  Guyana |  Haiti |  Honduras |  Jamaika |  Kanada |  Kuuba |
|  Martinique1 |  Meksiko |  Montserrat |  Nicaragua |  Panama |  Puerto Rico |
|  Ranskan Guayana1 |  Saint Kitts ja Nevis |  Saint Lucia |  Saint Vincent ja Grenadiinit |  Saint-Martin1 |  Sint Maarten1 |
|  Suriname |  Trinidad ja Tobago |  Turks- ja Caicossaaret |  Yhdysvallat |  Yhdysvaltain Neitsytsaaret |  |
Entisiä joukkueita:: 
 Alankomaiden Antillit: 
1 Maa on CONCACAF:n jäsen, mutta ei kansainvälisen jalkapalloliiton FIFA:n jäsen.
Whipper Watson

Watson n. vuonna 1941
| Stanley Cup  |
| --- | --- | --- |
|  | Detroit Red Wings | 1943  |
|  | Toronto Maple Leafs | 1947  |
|  | Toronto Maple Leafs | 1948  |
|  | Toronto Maple Leafs | 1949  |
|  | Toronto Maple Leafs | 1951  |
Harry Percival Watson (6. toukokuuta 1923 – 21. marraskuuta 2002) oli  kanadalainen jääkiekkoilija, joka edusti 14-vuotisella urallaan National Hockey Leaguessa Brooklyn Americansia, Detroit Red Wingsiä, Toronto Maple Leafsia ja Chicago Blackhawksia. Vasen laitahyökkääjä Watson voitti viidesti Stanley Cupin.
Walesin prinssin saari (Kanada)

| --- | --- |
Muut nimet:  Prince of Wales Island
Sijainti:  72°40′N, 099°00′W
Saariryhmä:  Kanadan arktiset saaret
Vesialue:  Pohjoinen jäämeri 
Korkein kohta:  73°48′N, 097°50′W 320 m
Pinta-ala:  33 339 km²
| --- | --- |
Asukasluku:  (asumaton)
muokkaa - muokkaa wikitekstiä - muokkaa Wikidataa
Walesin prinssin saari (engl. Prince of Wales Island) on saari pohjoisessa pohjoisessa Kanadassa. Se kuuluu Kanadan arktisten saarten ryhmään, sen länsipuolella sijaitsee Victoriansaari, itäpuolella Somersetinsaari ja pohjoispuolella sijaitsevat Kuningatar Elisabetin saaret. Saari on matalahko ja kasvillisuudeltaan tundraa. Saari jakautuu osittain Nunavutin Qikiqtaalukin alueen ja Kitikmeotin alueiden puolelle. Saarella ei ole pysyvää asutusta. Walesin prinssin saaren pinta-ala on noin 33 339 km², saari on 40. suurin saari maailmassa ja 10. suurin Kanadassa. Saaren korkein kohta on nimeämätön huippu saaren koillispuolella (73°48′N, 097°50′W), joka kohoaa 320 metriä merenpinnan yläpuolelle.
Ensimmäiset eurooppalaiset saarella olivat vuonna 1851 Francis Leopold McClintockin lähettämät koiravaljakot, jotka etsivät kadonnutta John Franklinia ja hänen retkikuntaansa.
Tarkempi kartta saaresta
Maapallon magneettinen pohjoisnapa sijaitsi 1900-luvun puolivälissä Walesin prinssin saaressa, mutta on sittemmin siirtynyt pohjoisemmaksi ja on nykyään hieman Ellesmerensaaren länsipuolella.
Aiheesta muualla

Kuvia tai muita tiedostoja aiheesta Walesin prinssin saari (Kanada) Wikimedia Commonsissa
Whipplen tauti

Whipplen tauti on Tropheryma whipplei -bakteerin aiheuttama harvinainen sairaus. Tyypillisesti sairastuneet ovat 40–70-vuotiaita miehiä.
Whipplen tauti vaikuttaa pääasiassa ohutsuoleen, mutta oireita voidaan tavata myös laajalti muualla. Whipplen taudin oireet vaihtelevatkin suuresti. Eräitä tyypillisiä sairauden merkkejä ovat (joskus verinen) ripuli, vatsakipu, laihtuminen, vatsan turvotus, kuume, anemia ja nivelkivut. Joskus sairauden yhteydessä esiintyy vaihtelevia neurologisia oireita. Silloin tällöin neurologisia oireita ja sydän- sekä keuhko-oireita esiintyy ilman maha-suolioireita.
Hoitamattomana Whipplen tauti johtaa kuolemaan. Vuonna 1998 sairaudesta oli raportoitu noin tuhat kertaa. Todellisuudessa sairauden esiintyvyys lienee suurempi.
Ensimmäinen Whipplen tautitapaus raportoitiin vuonna 1907. Sairaus on nimetty George Whipplen mukaan.
When in Rome

| When in Rome> Tiedot |
| --- | --- |
Toiminnassa:  1987–1990, 2006–
Tyylilaji:  synthpop, uusi aalto
Kotipaikka:  Manchester, Englanti, Yhdistynyt kuningaskunta
Laulukieli:  englanti
Jäsenet:  When in Rome II Michael Floreale John Ceravolo Chris Willett When in Rome UK Clive Farrington Andrew Mann Rob Juarez
Entiset jäsenet:  Andy O’Connell
Levy-yhtiö:  10, Spectra, Virgin
Infobox OKNimi-testi OK: 
When in Rome on brittiläinen synthpopia ja uuden aallon musiikkia tuottava yhtye, joka koostui alun perin laulajista Clive Farringtonista ja Andrew Mannista sekä kosketinsoittajasta Michael Florealesta. Yhtye tunnetaan parhaiten vuoden 1988 singlestään ”The Promise”.
Jäsenet > Alkuperäinen kokoonpano (1987–1990)

Clive Farrington – laulu
Andrew Mann – laulu
Michael Floreale – koskettimet
Jäsenet > When in Rome II (2006–)

Michael Floreale – koskettimet
John Ceravolo – laulu, kitara
Chris Willett – rummut
Jäsenet > When in Rome UK (2009–)

Clive Farrington – laulu
Andrew Mann – laulu
Rob Juarez – rummut
Diskografia > Studioalbumit

When in Rome (Virgin, 1988)
When in Rome II (Spectra, 2015)
Diskografia > Singlet

”The Promise” (1988)
”Heaven Knows” (1989)
”Everything” (1989)
”Sight of Your Tears” (1990)
Winnenden

| Winnenden |
| --- | --- |
 Winnendenin rautatieasema
 vaakuna
 Winnenden
 Koordinaatit: 48°53′N, 9°24′E 
Valtio:  Saksa
Osavaltio:  Baden-Württemberg
Hallintopiiri:  Stuttgart
Piirikunta:  Rems-Murr-Kreis
Hallinto:  
 – Pormestari:  Hartmut Holzwarth
Pinta-ala:  
 – Kokonaispinta-ala:  28,05 km²
Korkeus:  292 m
Väkiluku (30.6.2022):  28 985
 – Väestötiheys:  1 033 as./km²
 
 www.winnenden.de  
Infobox OKVirheellinen NIMI-arvo: 
Winnenden on kaupunki eteläisessä Saksassa Baden-Württembergin osavaltiossa lähellä Stuttgartia. Kesäkuun 2022 lopussa kaupungissa oli 28 985 asukasta. Kaupungin nimi juontuu keisari Fredrik I Barbarossan suosimasta aatelisesta nimeltä Gottfried von Schauenberg-Winnenden.
Kaupunkia yhdistää Stuttgartiin S-Bahn-linja. Myös Nürnbergin ja Stuttgartin välinen vanha Murr-jokea myötäilevä rautatie ”Murrbahn” johtaa Winnendenin läpi.
Ensimmäinen kirjallinen maininta Winnendenista on vuodelta 1181. Vuonna 1212 se sai markkinaoikeudet. Rautatieyhteys kaupunkiin saatiin 1876. Vuosina 1971–1972 Winnendeniin liitettiin Baach, Bürg, Breuningsweiler, Hanweiler, Hertmannsweiler ja Höfen. Vuonna 1974 kaupunkiin liitettiin vielä Birkmannsweiler.
Kaupungissa tapahtui 11. maaliskuuta 2009 kouluampumisvälikohtaus, jossa kuoli kuusitoista ihmistä.
Aiheesta muualla

Kuvia tai muita tiedostoja aiheesta Winnenden Wikimedia Commonsissa
Kaupungin kotisivu (saksaksi)
Wajima

| Wajima (輪島市) |
| --- | --- |
 Wajiman keskustaa
 lippu:  Symboli
 Wajiman sijainti Ishikawan prefektuurissa
 Wajima
 Koordinaatit: 37°23′26″N, 136°53′57″E 
Valtio:  Japani
Alue:  Chūbu tai Hokuriku
Prefektuuri:  Ishikawa
Pinta-ala:  
 – Kokonaispinta-ala:  426,32 km²
Väkiluku (2017):  28 109
 – Väestötiheys:  61 as./km²
Symbolit:  
 – Kukka:  Primula farinosa
 – Puu:  Hibatuija (ate)
 – Lintu:  Japaniniibis
Aikavyöhyke:  UTC+9
 
 www.city.wajima.ishikawa.jp 
Infobox OKVirheellinen NIMI-arvo: 
Wajima (jap. 輪島市, Wajima-shi) on Japanin kaupunki Honshūn saarella Chūbun tai Hokurikun alueella Ishikawan prefektuurissa. Se sijaitsee prefektuurin pohjoisosassa Noton niemimaan pohjoisrannikolla Japaninmeren äärellä. Wajimassa on 28 109 asukasta (vuonna 2017) ja sen pinta-ala on 426,32 neliökilometriä.
Wajimaa palvelee kaupungin etelärajalla sijaitseva Noton lentoasema.
Kuvia

Wajiman keskusta-aluetta vuonna 1975
Jo suljettu Wajiman rautatieasema vuonna 2001
Aiheesta muualla

Kuvia tai muita tiedostoja aiheesta Wajima Wikimedia Commonsissa
Kaupungin internetsivut (japaniksi)
Virginialainen

| Virginialainen> The Virginian |
| --- | --- |
 Lee J. Cobb ja James Drury Virginialaisessa 1962.
Tyyli:  Draama
Kestoaika:  75 min
Pääosissa:  James Drury Lee J. Cobb Doug McClure John McIntire
Alkuperämaa:  Yhdysvallat
Alkuperäiskieli:  englanti
Verkko:  NBC (Yhdysvalloissa)
Esitetty:  19. syyskuuta 1962 – 24. maaliskuuta 1971 (Yhdysvalloissa)
Jaksoja:  249
Aiheesta muualla
IMDb 
Virginialainen on yhdysvaltalainen televisiosarja, joka kertoo Wyomingissa sijaitsevasta Shiloh-nimisestä karjatilasta ja sen työnjohtajasta, Virginiasta kotoisin olleesta karjapaimenesta, jota näytteli James Drury.[lähde? ]
Sarja perustuu löyhästi kirjailija Owen Wisterin vuonna 1902 ilmestyneeseen samannimiseen romaaniin. Sarjaa kuvattiin vuosina 1962–1971 kaiken kaikkiaan 249 jaksoa. Tuotannon päättyessä olivat Druryn esittämä päähenkilö Virginialainen sekä hänen lähin miehensä, Doug McCluren esittämä karjapaimen Trampas, sarjan ainoat jäljellä olleet alkuperäiset roolihahmot.[lähde? ]
Yhdeksän tuotantokauden aikana ei missään vaiheessa paljastettu Virginialaisen oikeaa nimeä. Sarjan jaksoissa, joiden tapahtumat sijoittuivat 1880- ja 1890-luvuille, kuvattiin karjatilan ja läheisen Medicine Bow'n kaupungin tapahtumia sekä tilan väen ja kaupungin lainvalvojien ponnisteluja ylläpitää järjestystä. Sarjan jaksot poikkesivat toisistaan siten, että osa niistä keskittyi tilan ja osa kaupungin tapahtumiin, minkä lisäksi joissakin jaksoissa olivat mukana kaikki tai useimmat sarjan päätähdet ja joissakin vain yksi tai kaksi heistä – jälkimmäisten jaksojen tapahtumat sijoittuivat yleensä jollekin vieraalle paikkakunnalle.[lähde? ]
Sarjan tunnussävelmän Lonesome Tree on säveltänyt Percy Faith.[lähde? ]
Näyttelijät

| 0 | 1 | 2 |
| --- | --- | --- |
|  James Drury  | … |  Virginialainen (1962–1971)   |
|  Lee J. Cobb  | … |  Tuomari Henry Garth (1962–1966)   |
|  Doug McClure  | … |  Trampas (1962–1971)   |
|  Charles Bickford  | … |  John Granger (1966–1967)   |
|  John McIntire  | … |  Clay Granger (1967–1970)   |
Vastaanotto Suomessa

Suomessa sarjaa alettiin esittää tammikuussa 1965 alkaen Tesvisiossa, joka saman vuoden maaliskuussa muuttui Ylen kakkoskanavaksi. TV2 näkyi pitkään vain eteläisessä Suomessa, joten Virginialainen ja muut kanavan tuolloiset ohjelmat ovat tuttuja vain osalle varttuneista suomalaisista. Helsingin Sanomien tv-kriitikko Jukka Kajava kirjoitti kesällä 1971 Virginialaisen olevan ”kaunis kakku, jonka sisällä ei taida olla edes silppua”. Hänestä se on pinnallisine ja dramaattisine ihmissuhteineen Peyton Placen kaltainen todiste väitteestä, että Yhdysvalloissa tv-ohjelmat tehdään lähinnä kymmenvuotiaan älykkyystasoa ja vastaanottokykyä ajatellen. Samoihin aikoihin pääosan näyttelijää James Drurya oli juuri kierrätetty suomalaisilla juhannusjuhlilla sarjahahmonsa roolissa.
Aiheesta muualla

Internet Movie Database – The Virginian